SYBA’s LMU har med interesse og bekymring gennemgået omstillingskataloget for 2025. Vi ønsker at bidrage til en konstruktiv dialog om de foreslåede ændringer, specifikt i forhold til de to punkter, der vedrører Syddjurs Bo- og Aktivitetstilbud (SYBA).

**16-R-7 Reduktion af løn- og driftsudgifter**

Vi er bekymrede over, at den foreslåede reduktion i løn- og driftsudgifter i SYBA kan få negative konsekvenser for kvaliteten af den ydede pleje og støtte. En reduktion i vikardækning og kompetenceudvikling kan føre til øget stress blandt medarbejderne og en forringelse af arbejdsmiljøet.

**Kompetenceudvikling:**

* + Nedslag i kompetenceudvikling vil fra medarbejder perspektiv yderligere forværre arbejdsvilkår og trivsel. SYBA har i årevis været underlagt stramme budgetter, og medarbejdernes kompetenceudvikling opleves allerede som skåret til benet. En yderligere reduktion vil gøre det vanskeligere for organisationen at tiltrække og fastholde kvalificeret personale, hvilket kan have negative konsekvenser for arbejdsmiljø, faglighed og kvaliteten af vores ydelser.
  + Projektet STAR har vist, at investeringer i kompetenceudvikling er afgørende for at opnå et lavere sygefravær. En reduktion i kompetenceudvikling vil kunne undergrave dette.
* **Vikardækning:**
  + Nedbringelse af vikardækning kan kun ske på bekostning af enten arbejdsmiljøet eller kerneopgaven. En reduktion vil medføre en øget arbejdsbyrde for de faste medarbejdere, hvilket kan føre til stress, sygefravær og en forringelse af kvaliteten af den ydede pleje.
  + Vi er bekymrede for, at en reduktion i vikardækning vil føre til en øget risiko for, at borgere ikke får den nødvendige støtte og omsorg.
  + Flere af SYBA’s afdelinger praktiserer allerede at 1-2 sygemelding ikke bliver dækket. Hvilket resulterer i at personalet løber stærkere til trods for at kompensere. Det er vores overbevisning at ved yderligere tilbageholdenhed med brug af vikar, er det ikke ”fløden” som bliver skåret væk, til trods for omfattende effektivisering og udviklingsarbejde. Det vil og have betydning for helt basal omsorg som for vores borgere kan være at få støtte til tøjskift, støtte og motivation til et bad eller en samvær der kan mindske uro.
* **Motivation** 
  + I foråret 2023 foretog kommunen en hård økonomisk opbremsning med ansættelsesstop, stop af kompetenceudvikling, mindre brug af vikarer og hvor alle medarbejdere løb det ekstra hurtigt. Vi løftede i flok og viste flotte resultater på økonomien, end det trak veksler på arbejdsmiljø og trivsel. Vi kan ikke se at den foreslåede budgettilpasning ikke vil påvirke i tilsvarende grad.
* **Kvantificering:**
  + En reduktion på 1 million kroner i et budget på ca. 95% lønkroner er omfattende og vil få vidtrækkende konsekvenser for vores muligheder for at levere en høj kvalitet af ydelser.

**16-R-8 Øget brugerbetaling for frokost**

Vi finder det problematisk, at der foreslås en øget brugerbetaling for frokost i køkkenet på Marie Magdalene. En prisstigning kan føre til, at flere borgere fravælger denne mulighed, hvilket kan have negative sociale og sundhedsmæssige konsekvenser. Vi opfordrer kommunen til at overveje alternative løsninger, såsom at søge eksterne midler eller at indføre kompensationsordninger for borgere med lav indkomst.

* **Administrativ byrde:**
  + Implementeringen af en øget brugerbetaling vil medføre en betydelig administrativ byrde, som vil tage tid og ressourcer at håndtere. Dette vil gå ud over kerneopgaven og have negative konsekvenser for arbejdsmiljøet blandt det administrative personale, der allerede er hårdt presset.
* **Usikkerhed om besparelser:**
  + Det er uklart, hvornår den forventede besparelse vil indtræffe. En implementering kan tage op til et halvt år, hvilket betyder, at de reelle besparelser først vil kunne ses i det næste budget.

Alt i alt mener vi at 1,1million er et stort beløb i et meget lille økonomisk råderum og at det uundgåeligt vil have på påvirkning på trivsel arbejdsmiljø og i den sidste ende kerneopgaven. SYBA yder en vigtig service til borgere med særlige behov. Det er afgørende, at vi sikrer, at kvaliteten af denne service opretholdes. Vi opfordrer kommunen til at revurdere de foreslåede besparelser i SYBA og i stedet fokusere på at finde langsigtede løsninger, der sikrer en bæredygtig drift og et godt tilbud til borgerne.

**Bjørn Stokke. Næstformand LMU SYBA**